recursal/SuperWikiNEXT-32B huggingface dataset:
**Dryfsand** is 'n jel van korrelmateriaal soos sand of klei en water. Dit is beide vloeibaar en solied. Die viskositeit kan skielik onder druk verander. 

Nietemin geld Archimedes se wet; aangesien die digtheid van dryfsand groter is as dié van die menslike liggaam, sal mens in of op dryfsand dryf. As jy egter eers in dryfsand verval het, is dit baie moeilik om uit te kom. Dit help byvoorbeeld nie om jouself te probeer uittrek deur met jou voete te "stamp" nie. Dit lei net tot verdere insinking (sover dit deur Archimedes se wet bepaal word). Dit is egter raadsaam om, indien moontlik, plat op jou rug te lê sodat jou bors minder diep is, sodat die druk laer is op jou longe en asemhaling moontlik bly.

Dryfsand is in beginsel nie gevaarlik nie, maar iemand wat daarin vassit, raak kwesbaar vir ander gevare, byvoorbeeld hongersnood, oormatige blootstelling aan die son, hipotermie of verdrinking op 'n strand weens die stygende gety.

Droë dryfsand
-------------

Bogenoemde dryfkrag is egter nie van toepassing op droë dryfsand nie. Droë dryfsand is 'n mengsel van lug en fyn sand. Gevolglik is die digtheid te klein om mense en diere te dra en 'n mens kan daarin sterf deur verstikking, soos met verdrinking.
**Telewizja Polska** (*Poolse Televisie*), dikwels afgekort tot **TVP** [ˈtɛ ˈfaw ˈpɛ], is Pole se openbare televisie-uitsaaikorporasie. Sy dienste word deur lisensiegelde (sowat 'n derde van sy begroting), advertensies en borge gefinansier. Uitsaaidienste het in 1952 begin, en tot in die 1990's was TVP die enigste televisie-uitsaaier in die land.

Geskiedenis
-----------

Die moderne TVP-hoofkwartier in Warskou
Die nodige tegniese voorbereidings vir Pole se eerste televisiediens is reeds in 1935 deur die Nasionale Instituut vir Telekommunikasie (*Państwowy Instytut Telekomunikacyjny, PIT*) getref, en onder andere was *Polskie Radio*, die land se openbare radio-uitsaaier, by dié projek betrokke. Die eerste toetsprogram is vanaf 1937 gebeeldsaai, en gereelde programme sou volgens die oorspronklike planne vanaf 1941 uitgesaai word. Weens die Duitse inval in Pole in 1939 moes uitsaaidienste gestaak word nadat alle tegniese toerusting deur die Duitse weermag vernietig is. 

In 1947 is die voorbereidings hervat. Vyf jaar later, op 25 Oktober 1952, is Pole se eerste televisiekanaal geloods, die huidige TVP1. Televisie-ontvangs was aanvanklik nog beperk tot die hoofstad Warskou. Die eerste uitsaaidiens in die suide van die land, *Telewizja Katowice* (tans *TVP3 Katowice*), het sy diens op 3 Desember 1957 begin. Gaandeweg het meer streekskanale gevolg.

Op 2 Oktober 1970 het TVP2, die tweede kanaal, sy program in die hele land begin uitsaai. Op 16 Maart 1971 is die eerste kleurtelevisieprogramme volgens die SECAM-standaard gebeeldsaai. In 1995 het Poolse uitsaaiers na die PAL-kleurstndaard oorgeskakel.

Die streekskanale is vanaf die 1990's geherorganiseer as TVP3 (sedert 2007 TVP Info). 'n Eie kanaal vir Poolssprekendes in die buiteland, TVP Polonia, is in 1992 geloods. 'n Kultuurkanaal, TVP Kultura, het op 24 April 2005 begin beeldsaai.
**Gaspard de Coligny** (Châtillon-sur-Loing, 16 Februarie 1519 - Parys, 24 Augustus 1572), heer van Châtillon, admiraal van Frankryk en Protestantse leier, is gebore in 'n adellike familie in Boergondië. 

De Coligny studeer in die lettere, maar staak sy studies toe hy by die leër aansluit. In 1552 word hy tot admiraal bevorder. Hy was streng maar regverdig met sy soldate. Nadat sy troepe 'n veldslag verloor, word hy gevange geneem, eers in Sluis en daarna na Gent.

Terwyl hy in aanhouding verkeer, lees hy die Bybel wat sy broer vir hom present gegee het. Hy kom van Maarten Luther te hore en korrespondeer met Johannes Calvyn. Nadat iemand sy losprys betaal, is hy toegelaat om huis toe te keer. De Coligny besluit toe hom te gaan stry vir die regte van die Franse Protestante, die sogenaamde Hugenote.

Ná die dood van Hendrik II van Frankryk, word De Coligny leier van die Hugenote. Op 22 Augustus 1572 word hy op straat geskiet. Hy verloor 'n vinger aan sy regterhand en een van sy elmboë word ook verbrysel. Twee dae later, tydens die sogenaamde Bartolomeusnag, word hy in sy huis om die lewe gebring. 

Sy dogter Louise de Coligny, was die vierde vrou van die Nederlandse prins Willem van Oranje.

Die dorp in Suid-Afrika se provinsie Noordwes, Coligny, is na hom vernoem.

|  |  |
| --- | --- |
| Normdata Edit this at Wikidata | 
* BNE: XX4912239
* BNF: cb125977672 (data)
* BPN: 12002688
* GND: 11867661X
* ISNI: 0000 0001 1683 2336
* LCCN: n50052784
* NKC: mzk2010597697
* NLA: 48864036
* NLG: 241274
* NLI: 000412339
* NLP: A25921307
* NTA: 06959130X
* RERO: 02-A000037434
* SELIBR: 182855
* SNAC: w61c4tmf
* SUDOC: 027997340
* Trove: 1489476
* VIAF: 88863847
* WorldCat Identities: lccn-n50052784

 |
| ***Verwarring van die gevoelens*** |
| --- |
| **Oorspronklike titel** | *Verwirrung der Gefühle* |
| **Outeur** | Stefan Zweig |
| **Land** |  Oostenryk |
| **Taal** | Duits |
| **Genre** | Novelle |
| **Uitgewer** | Insel-Verlag |
| **Uitgegee** | 1927 |
| **Medium** | Druk |
| Letterkunde-portaal |

**Verwirrung der Gefühle** (Verwarring van die gevoelens,vertaal in Engels as *Confusion*, ook bekend onder die letterlike vertaling *Confusion of Feelings*, en as *Episode in the Early Life of Privy Councilor D.* is 'n novelle uit 1927 deur die Oostenrykse skrywer Stefan Zweig. Dit vertel die verhaal van 'n student en sy vriendskap met 'n professor. Dit is oorspronklik gepubliseer in die omnibus-bundel *Conflicts: Three Tales*, saam met twee ander Zweig-novellas,  *Vierundzwanzig Stunden aus dem Leben einer Frau* en *Untergang eines Herzens*. Die novelle is opgeneem in Le Monde se 100 boeke van die eeu.

Storielyn
---------

Roland, die verteller, begin die verhaal nadat hy 'n professor in Engels geword het jare nadat die sentrale aksie plaasgevind het. Roland verduidelik dat hy 'n arme student was en hoe hy bedwelm op straat in Berlyn sou beland. Sy pa stuur hom dan universiteit toe in die platteland.

```
"Verwarring is die verhaal van [...] Roland, wat verheug geraak het oor die intellektuele, verwarrende en geïsoleerde wêreld van sy grootste held - sy professor. Roland word getrek na die afgesonderde huis van sy professor, die afsondering as gevolg van die vrees dat sy geheim onthul sou word. Die novelle, met verwysing na die Grotes (sowel skrywers as filosowe), vervaag al drie die grootste onderskeidings van die liefde van die Antieke Grieke: *Philia*, *Èros* en *Agápe*, hoewel die novelle dit nie eksplisiet aanspreek nie. Roland vertel dat hy '...meer het om te bedank [sy professor] as my moeder en vader voor hom of my vrou en kinders ná hom. Ek het nog nooit iemand meer liefgehad nie.'"
```

Ontvangs
--------

In die novelle van Zweig is daar kommentare van Sigmund Freud en ander bekende persoonlikhede. Die storie is verskeie kere gedramatiseer en verfilm.
**Gary Leonard Oldman** (gebore op 21 Maart 1958) is ’n Britse akteur, rolprentmaker, musikant en skrywer. Hy is bekend vir sy "groot" toneelspelstyl en is een van die mees gevierde akteurs van sy generasie, met ’n veelsydige loopbaan wat die teater, rolprente en televisie insluit.

Loopbaan
--------

Oldman het in 1979 op die verhoog begin toneelspeel en het sy eerste rolprentrol in 1983 in *Meantime* gekry. Hy het steeds in teaters verskyn, in onder meer *The Massacre at Paris* (1980), *Entertaining Mr Sloane* (1983), *Saved* (1983), *Women Beware Women* (1986) en *Hamlet* (1987). Ná sy uitbeelding van Sid Vicious en Joe Orton in onderskeidelik die biografiese rolprente *Sid and Nancy* (1986) en *Prick Up Your Ears* (1987), het die bekroonde resensent Roger Ebert hom "die beste jong Britse akteur" genoem. Vir laasgenoemde rol het Oldman sy eerste Bafta-benoeming gekry. Rolle in *The Firm* (1989) en *Rosencrantz & Guildenstern Are Dead* (1990) het hom verder gevestig as ’n briljante akteur.

Oldman was ook te sien in *State of Grace* (1990) as ’n Iers-Amerikaanse bendelid, in *JFK* (1991) as Lee Harvey Oswald en in *Bram Stoker's Dracula* (1992) as Dracula; vir laasgenoemde het hy die Saturn-prys vir beste akteur gewen. Hy het veral naam gemaak met die uitbeelding van skurke, soos in *Léon: The Professional* (1994). Van sy ander prente was *True Romance* (1993), *The Fifth Element* (1997), *Air Force One* (1997) en *The Contender* (2000), waarvoor hy ’n Screen Actors Guild Award vir beste manlike byspeler gewen het. Hy was ook Beethoven in *Immortal Beloved* (1994). In die 21ste eeu was hy in prente soos die *Harry Potter*-reeks, *The Dark Knight*-trilogie, *Tinker Tailor Soldier Spy* (2011), waarvoor hy vir ’n Oscar en Bafta vir beste akteur benoem is, en *Dawn of the Planet of the Apes* (2014).

Pryse en benoemings
-------------------

Van Gary Oldman se belangrikste pryse en benoemings is:

### Oscars

| Jaar | Werk | Kategorie | Uitslag |
| --- | --- | --- | --- |
| 2012 | *Tinker Tailor Soldier Spy* | Beste akteur | Benoem |

### Baftas

| Jaar | Werk | Kategorie | Uitslag |
| --- | --- | --- | --- |
| 1988 | *Prick Up Your Ears* | Beste akteur in ’n hoofrol | Benoem |
| 1998 | *Nil by Mouth* | Beste Britse rolprent | Gewen |
| Oorspronklike draaiboek | Gewen |
| 2012 | *Tinker Tailor Soldier Spy* | Beste akteur in ’n hoofrol | Benoem |
| 2018 | *Darkest Hour* | In afwagting |

### Golden Globes

| Jaar | Werk | Kategorie | Uitslag |
| --- | --- | --- | --- |
| 2018 | *Darkest Hour* | Beste akteur in ’n dramaprent | Gewen |

### Screen Actors Guild Awards

| Jaar | Werk | Kategorie | Uitslag |
| --- | --- | --- | --- |
| 2001 | *The Contender* | Uitmuntende spel deur ’n akteur in ’n byrol | Benoem |
| 2018 | *Darkest Hour* | Uitmuntende spel deur ’n akteur in ’n hoofrol | In afwagting |
ASIO sentrale kantoor, Canberra, Australië
GCHQ, Cheltenham, Gloucestershire, Verenigde KoninkrykNSA-hoofkwartier, Fort Meade, Maryland, Verenigde State 
CSE, Ottawa, Ontario, Kanada
Die **Five Eyes** **(FVEY)** is 'n Engelssprekende intelligensie alliansie bestaande uit Australië, Kanada, Nieu-Seeland, die Verenigde Koninkryk en die Verenigde State van Amerika. Hierdie lande is onderlinge partye by die multilaterale UKUSA-ooreenkoms, 'n verdrag vir samewerking in seinintelligensie.

Die oorsprong van die FVEY kan teruggevoer word na die periode na die Tweede Wêreldoorlog, toe die Geallieerdes die Atlantiese Handves uitgereik het om hul doelstellings vir 'n naoorlogse wêreld uit te lê. Gedurende die Koue Oorlog is die ECHELON-toesigstelsel aanvanklik deur die FVEY ontwikkel om die kommunikasie van die voormalige Sowjetunie en die Oosbloklande te monitor, hoewel dit nou gebruik word om miljarde privaatkommunikasies wêreldwyd te monitor.

Aan die einde van die 1990s is die bestaan van ECHELON aan die publiek bekend gemaak, wat 'n groot debat in die Europese Parlement en, in 'n mindere mate, die Kongres van die Verenigde State veroorsaak het. As deel van die pogings sedert die aanhoudende oorlog teen terrorisme sedert 2001, het die FVEY hul toesigvermoë verder uitgebrei, met meer klem op die monitering van die Wêreldwye web. Die voormalige NSA-kontrakteur Edward Snowden het die Five Eyes beskryf as 'n "supra-nasionale intelligensie-organisasie wat nie aan die bekende wette van sy eie lande gehoor gee nie". Uit dokumente wat Snowden in 2013 uitgelek het, is aan die lig gebring dat die FVEY op mekaar se burgers gespioeneer het en die versamelde inligting met mekaar gedeel het om beperkende binnelandse regulasies oor toesig oor hul burgers te omseil.

Ten spyte van volgehoue omstredenheid oor sy metodes, bly die Five Eyes-verhouding een van die mees omvattende bekende spioenasie-alliansies in die geskiedenis.

Aangesien verwerkte intelligensie uit verskeie bronne versamel word, is die intelligensie wat gedeel word nie beperk tot seinintelligensie (SIGINT) nie, en dikwels behels dit verdediging intelligensie sowel as menslike intelligensie (HUMINT), kuberspioenasie en geospatiale intelligensie (GEOINT).

Sien ook
--------

* Waarnemingkapitalisme
USS *Virginia* in vaart
Profiel van USS *Virginia*
Die **Virginia-klas duikboot** is die nuutste klas van die Amerikaanse Vloot. Nadat die Koue Oorlog beëindig is, het die Amerikaners besef dat hulle duikbootbehoeftes drasties gaan verander, baie minder duikbote wat ballistiese missiele dra benodig sal word en dat die duikbote van die toekoms meer veelsydig moet wees.

Die hele duikboot is met 'n rekenaar ontwerp. Die duikboot moet kan aanpas by die veranderde behoeftes, missies en dreigemente wat mag opduik. Die ontwerpbeginsel is dat die duikboot by nuwe omstandighede moet kan aanpas deur nuwe tegnologie met geïntegreerde elektroniese stelsels te kan koppel.

Ander kenmerke is dat die duikboot se sonarstelsel die grootste seinverwerkingsvermoë het van alle bestaande duikbootjagters. Dit beskik oor 'n spesiale vertrek wat oor 'n Integrering Aan/Af fasiliteit beskik, die vertrek word gebruik in operasies te same met die Spesiale Magte wat oor onderwater vaartuie beskik. Dit beskik ook oor 'n verskeidenheid wapens wat swaargewigtorpedo's, seemyne, *Tomahawk*-kruisermissiele asook onbemande onderwatervaartuie insluit.

Tegniese besonderhede
---------------------

Besonderhede van die Virginia-klas duikboot:| Item | Statistiek |
| --- | --- |
| Verplasing (oppervlak) | 6 567 metrieke ton |
| Verplasing (onderwater) | 7 900 metrieke ton |
| Lengte | 115 m |
| Breedte | 10,36 m |
| Aandrywing | 1 x S9G kernreaktor |
| Spoed (oppervlak) | 20,0 knope |
| Spoed (onderwater) | 25,0 knope |
| Bemanning | 113 persone |
| Wapens | 4 x 533 mm torpedobuiseMk 48 ADCAP torpedo's12 buise vir *Tomahawk*-missieleSeemyne*SEAL* afleweringstelselOnbemande onderwatervaartuie |

Bron
----

* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015, ISBN 978-0-85723-601-2
**Burg Kronberg**  

**in Kronberg im Taunus**   
  

Hesse  Duitsland  


---

**Ontstaantyd**  

Omstreeks 1220 tot 1230  


---

**Tipe**  

Rotskasteel

---

**Gebou se toestand**  

Volledig of grotendeels bewaar

---

**Maatskaplike status**  

Vrye adellikes

---

**Hoogte**  

400 m bo seevlak

---

**Webtuiste**  

*www.burgkronberg.de*

Die **Kronberg-kasteel** (Duits: *Burg Kronberg*) is 'n rotskasteel uit die hoë Middeleeue in Kronberg im Taunus, 'n stad in die distrik Hochtaunuskreis van die Duitse deelstaat Hesse.

Die kasteelterrein is op 'n rotsplato bo die historiese middestad van Kronberg geleë en beslaan 'n totale oppervlakte van 18 000 vierkante meter, met geboue wat tussen die 12de en 19de eeu ontstaan het. Die Here van Kronberg, 'n familie van vrye adellikes, het in hul manlike linie reeds in 1704 uitgesterf. Die kasteel word tans deur twee liggame bestuur, die *Stiftung Burg Kronberg im Taunus* en die *Burgverein Kronberg e.V.*

Die geskiedenis van die kasteel word in die plaaslike museum behandel. In die kasteel word gereeld konserte, markdae, referate en uitstallings gehou.
Die Balkanlande volgens Encyclopædia Britannica:  

     Balkanskiereiland soos begrens deur die Donau-Sava-Soča-riviere.  

     Politieke gemeenskappe wat gewoonlik tot die Balkan gereken word.  

     Politieke gemeenskappe wat gewoonlik nie tot die Balkan gereken word nie.
Definisie van die Balkanskiereiland waar die riviere Soča, Krka en Sava die grense van die gebied vorm
Die Balkangebergte in Bulgarye en Serwië, na wie die Balkanskiereiland genoem is
Die **Balkan** (dikwels ook **Balkanstate** of **Balkanskiereiland** genoem) is 'n groot gebied in die suidooste van Europa. Dit is 'n skiereiland wat 'n geopolitiese en kulturele streek in Suidoos-Europa vorm. Die Balkan het 'n oppervlakte van 550 000 km² en 'n bevolking van meer as 50 miljoen. Dit is een van drie Suid-Europese skiereilande in die Middellandse See en is genoem na die Balkangebergte in Bulgarye en Serwië. Die gebied het al onder talle oorloë deurgeloop en die landsgrense het al vele kere verander.

Die streeksnaam is afgelei van die gelyknamige bergreeks wat van Oos-Bulgarye in weswaartse rigting tot by die Serwies-Bulgaarse grens loop. Die skiereiland word begrens deur die Adriatiese See in die weste, die Ioniese See in die suidweste, die Egeïese See en die See van Marmara in die suidooste en die Swartsee in die ooste. Balkan is 'n oorspronklik Turkse term wat "beboste bergreeks" beteken. Die term het om politieke en historiese redes dikwels 'n negatiewe konnotasie. So word na die gebied alternatief as Suidoos-Europa verwys.

Lande wat geografies ten volle in die Balkanskiereiland geleë is (eilande uitgesluit):

* Vlag van Albanië Albanië
* Vlag van Bosnië en Herzegowina Bosnië en Herzegowina
* Vlag van Bulgarye Bulgarye
* Vlag van Griekeland Griekeland
* Flag of Kosovo Kosovo
* Vlag van Montenegro Montenegro
* Flag of the Republic of Macedonia Noord-Masedonië

Lande wat grootliks in die Balkanskiereiland val:

* Vlag van Kroasië Kroasië
* Vlag van Serwië Serwië

Lande wat grootliks buite die Balkanskiereiland lê:

* Vlag van Roemenië Roemenië
* Vlag van Slowenië Slowenië
* Vlag van Turkye Turkye
**Virale bemarking** en **virale advertensie** verwys na bemarkingstegnieke wat voorafbestaande sosiale netwerke gebruik om die handelsmerkerkenning te verhoog of om ander bemarkingsdoelwitte (soos produkverkope) te verwesenlik deur selfverspreidende prosesse te gebruik, soortgelyk aan die verspreiding van virusse en rekenaarvirusse. Dit kan bestaan uit mondelingse oorvertellinge, of aangevuur word deur die netwerkvermoëns van die internet. Virale bemarking is 'n bemarkingsverskynsel waar mense aangemoedig word om 'n bemarkingsboodskap vrywilliglik aan te stuur. Virale promosies kan die vorm aanneem van videoknipsels, interaktiewe speletjies, elektroniese boeke, handelsmerksagteware, beelde of selfs teksboodskappe. Die basiese vorm van virale bemarking is nie oneindig volhoubaar nie.

Daar word beweer dat 'n tevrede kliënt gemiddeld drie mense van 'n produk of diens vertel waarvan hy/sy hou en elf mense van 'n produk of diens vertel waarvan hy/sy nie hou nie. Virale bemarking steun sterk op die natuurlike gedrag van mense.

Die doel van bemarkers wat belangstel in die skep van virale bemarkingsprogramme is om indiwidue te identifiseer met hoë sosiale netwerkpotensiaal en skep dan virale boodskappe wat byval vind by hierdie segment van die bevolking waar dit 'n hoë waarskynlikheid het om aangestuur te word.
Die **Balk-juweelvis** (*Hemichromis elongatus*) is 'n varswatervis wat voorkom in die Okavangorivier en boonste gedeelte van die Zambezirivier. Die vis kom ook voor in die Kongorivier-stelsel en in Wes-Afrika. In Engels staan die vis bekend as die *Banded jewelfish*. In die Caprivi staan die vis doodgewoon bekend as die *Juweelvis*.

Voorkoms
--------

Die kop is groot met groot oë en ‘n effens skuins, groot bek. In die bokaak is twee rye tande waarvan twee oogtande in die middle langer is as die res (slagtande). Daar is ‘n enkelry kegelvormige tande in die onderkaak.

Die vis is kleurryk; die lyf is donker olyfkleurig aan die bokant, ligter groen aan die sye en pienk tot rooi aan die onderkant, veral by broeimannetjies.

Op die bokant van die kieue is duidelike rooi en swart kolle.

Die vinne is olyfkleurig, die punte van die rugvin is rooi en die bekkenvin is swart.

Daar is vier tot vyf diamantvormige, swart bande oor die sye en 'n swart band wat deur die oë gaan.

Die skubbe is grof met 28-32 op die systreep. Die vis word tot 25 cm groot, maar die gemiddelde grootte is 10 tot 15 cm.

Habitat
-------

Die vis leef in riviere en permanent-gevulde vloedvlaktes in helder water.

Waar tiervis afwesig is kom dit in enige water voor, anders waar daar goeie skuiling is. Hulle verkies ‘n rots bodem bo sand, maar hou van skuiling, hetsy rotse, oewerplantegroei of waterplante.

Hulle byt aan enige kleinerige kunsaas maar is baie aggressief en val maklik groot kunsaas aan. Hulle hoofvoedsel is ander klein vissies maar hul vreet ook erdwurms en insekte.

Hulle broei vroegsomer.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

Bron
----

* *A Complete Guide to the FRESHWATER FISHES of Southern Africa.* Paul Skelton. 2001. ISBN 978-1-86872-643-1
* *Hengel Visse in die Caprivi.* Willem Botha. 1984.
'n Gasbraaier geskoei op die waentjie-ontwerp algemeen by groter gasbraaiers gevind.
*LazyMan Model AP*, die wêreld se eerste draagbare gasbraaier. Foto geneem in 1954.
**Gasbraaiers** gebruik gewoonlik vloeibare petroleum (LP) of natuurlike gas (NG) as hul brandstofbron met 'n gasvlam wat óf die voedsel direk gaarmaak, of roosterelemente verhit wat op hul beurt die hitte uitstraal wat nodig is om die kos gaar te maak.

Gasbraaiers is beskikbaar in verskillende groottes wat wissel van klein tot groot, industriële restaurantbraaiers wat gebruik word om vir groot groepe mense te braai. Gasbraaiers word ontwerp om óf LP óf NG te gebruik, hoewel dit moontlik is om die braaier te omskep van een gasbron na 'n ander.

Ontstaan
--------

Die buitemuurse gasbraaier is in die vroeë 1950's deur Don McGlaughlin, eienaar van die *Chicago Combustion Corporation*, uitgevind, en staan vandag bekend as *LazyMan*. McGlaughlin se vroeë ontwerp is aangepas en in 1954 het die *Chicago Combustion Corporation* die wêreld se eerste draagbare gasbraaier, die *LazyMan Model AP* bekend gemaak.

Ontwerp
-------

Die meerderheid gasbraaiers beskik oor 'n waentjie-ontwerp: die braai-eenheid is aan 'n wielraam geheg wat ook die brandstoftenk huisves. Die wielraamwerk mag ook kanttafels ondersteun en ander funksies verrig.

'n Onlangse neiging by gasbraaiers is vir vervaardigers om 'n infrarooi-straalbrander aan die agterkant van die braairoosteromhulsel by te voeg. Hierdie straalbrander bied 'n egalige hitte oor die brander en is bedoel vir gebruik met 'n horisontale rotisserie. Die vleis (braaikuiken, beesvleis of varklende) word op 'n metaalpen geplaas wat dan deur 'n elektriese motortjie geroteer word. Kleiner vleissnitte kan op hierdie wyse gebraai word met behulp van 'n ronde metaalmandjie wat oor die metaalpen skuif.

Infrarooibraaiers
-----------------

'n Aangesteekte infrarooibrander, mens sien slegs die sigbare ligspektrum.
Infrarooi-braaiers werk deur die ontsteking van propaan of natuurlike gas wat 'n keramiekteël verhit, wat dan infrarooistraling gebruik om die kos gaar te maak. Die voordeel hiervan is dat die hitte eenvormig versprei oor die kookoppervlak en dat temperature van meer as 500 °C (900 °F) verkry kan word, wat gebruikers toelaat om items vinnig droog te braai.
**Banyuasin** (dikwels ook **Banyu Asin**) is 'n regentskap in die provinsie Suid-Sumatra, Indonesië. Die regentskap het 654 286 inwoners (2000) en het 'n oppervlakte van 11 823 km². Die hoofstad van die regentskap is Pangkalan Balai.

Banyuasin grens in die noorde aan die regentskap Muaro Jambi (provinsie Djambi) en aan die Straat Banka, in die ooste aan die regentskap Ogan Komering Ilir, in die suide aan die regentskap Ogan Komering Ilir, die stad Palembang en die regentskap Muara Enim en in die weste aan die regentskap Musi Banyuasin.

Die regentskap in onderverdeel in 11 onderdistrikte (*kecamatan*):

* Banyuasin I
* Banyuasin II
* Banyuasin III
* Betung
* Makarti Jaya
* Muara Padang
* Muara Telang
* Pulau Rimau
* Rambutan
* Rantau Bayur
* Talang Kelapa

| * l
* b
* w
Regentskappe en stede van Suid-Sumatra |
| --- |
| Hoofstad: Palembang |
| Regentskappe | 
* Banyuasin
* Empat Lawang
* East Ogan Komering Ulu
* Lahat
* Muara Enim
* Musi Banyuasin
* Musi Rawas
* North Musi Rawas
* Ogan Ilir
* Ogan Komering Ilir
* Ogan Komering Ulu
* Penukal Abab Lematang Ilir
* South Ogan Komering Ulu

 |  |
| Stede | 
* Lubuklinggau
* Pagar Alam
* Palembang
* Prabumulih

 |
Die **Baktriese kameel** (*Camelus bactrianus*) is 'n groot gelyktonige hoefdier, inheems aan die steppe van Oos-Asië. Byna al die geskatte 1,4 miljoen Baktriese kamele wat vandag leef is makgemaakte diere, maar daar is steeds 'n beraamde 950 wilde Baktriese kamele in Noordwes-China en Mongolië. Hierdie diere is in Oktober 2002 op die lys van kritiek bedreigde spesies geplaas.

Voorkoms en habitat
-------------------

Baktriese kamele is meer as 2 meter hoog by die boggels en weeg meer as 725 kg. Hulle is herbivore wat gras, blare en graan vreet en in staat is om tot 120 liter water op 'n slag te kan drink. Hulle het 'n uiters taai bek wat hulle in staat stel om doring-agtige woestynplante te vreet.

Hulle is uitstekend toegerus om hulleself te beskerm teen die woestynhitte en sand, met wye, gekussingde voetsole en leeragtige gekussingde kneë en bors, neusgate wat oop en toe kan maak, ore wat uitgevoer is met beskermende hare en ruie oogwimpers met twee rye ooghare. 'n Dik pels en wol hou die dier warm gedurende die koue woestynnagte en dien as insulasie gedurende die daaglikse hitte.

Die dromedariskameel (*Camelus dromedarius*) is die enigste ander kameelspesie inheems aan die Saharawoestyn, maar wat vandag uitgestorwe is in die natuur. In vergelyking is die Baktriese kameel 'n bonkiger en 'n meer geharde dier, wat in staat is om van die skroeiende hitte van Noord-Iran tot die vriesende winters van Tibet te kan oorleef.
Die dromedaris is groter en vinniger, en met 'n ruiter kan dit vir baie ure 'n spoed van 12 tot 15 km/uur handhaaf, in vergelyking met die 2,5 km/uur van die Baktriese kameel.

Geskiedenis
-----------

Daar word vermoed dat die Baktriese kameel, onafhanklik van die Dromedaris, ongeveer 2500 v.C. moontlik in Noord-Iran of Suid-Wes Turkestan makgemaak is, en dat die Dromedaris ongeveer 4000 v.C. in Arabië makgemaak is.

Galery
------

* 'n Baktriese kameel in die St. Louis dieretuin in Missouri.'n Baktriese kameel in die St. Louis dieretuin in Missouri.
* 'n Vretende Baktriese kameel.'n Vretende Baktriese kameel.
* 'n Baktriese kameel trotseer die koue in die dieretuin van Keulen.'n Baktriese kameel trotseer die koue in die dieretuin van Keulen.
* 'n Trop kamele les hulle dors by 'n krip in Mongolië.'n Trop kamele les hulle dors by 'n krip in Mongolië.
Walvisbaard, ook bekend as balein
'n **Balein** is 'n dun, plat en soepel strook van 'n buigsame materiaal wat veral in die modebedryf gebruik word om dele van 'n kledingstuk mooi regop, netjies en styf te hou.

Materiaal
---------

Baleine word teenswoordig van metaal, been, plastiek , PVC en ander kunsstowwe gemaak. Oorspronklik was baleine 'n neweproduk van die walvisvangs.

Walvis
------

'n Baardwalvis
Balein is 'n stewige horingproduk uit die bek van 'n baardwalvis, ook bekend as die baleinwalvis. Hierdie walvisse het in die bokaak in die plek van tande twee rye horingplate, bekend as baleine. Hierdie baleine bestaan uit keratine, en is stywerig en elasties. So 'n walvis gebruik die baleinplate om plankton uit die seewater te filtreer. Die beste soort balein was afkomstig van die Groenlandse walvis, die noorkapper en die suidelike walvis. In 1820 het die Kaapkolonie 'n 31 280 pond balein ter waarde van 3 600 Riksdaalders uitgevoer. Weens die veranderende mode het die vraag na balein vroeg in die 20ste eeu baie afgeneem. Die wêreldwye afkeer in die walvisvangs het meegewerk om die verkoop teen te werk. Baleine word nou uit moderne kunsstowwe vervaardig.

Etimologie
----------

Die woord balein is ontleen aan die woord balaena, die Latyn vir walvis.

Gebruik van balein
------------------

Balein afkomstig van walvisse is in 'n wye verskeidenheid plekke gebruik. Dit was veral omdat dit in warm water in allerlei vorms gebuig kon word. Baleine word gebruik in die vervaardiging van korsette, borsrokke, kragies, bras sonder skouerbandjies en hoepelrokke. In punte van boordjies van hemde is baleine geplaas om te voorkom dat die punte omkrul. Baleine word ook in die mediese tegnologie gebruik. Speke van 'n sambreel word soms nog baleine genoem.

Bibliografie
------------

* Standard Encyclopaedia of Southern Africa, deel 11. Kaapstad: Nasou, 1975. ISBN 0-625-00327-6
*
**Banteay Srei** of **Banteay Srey** (Khmer: ប្រាសាទបន្ទាយស្រី) is ’n 10de-eeuse tempel uit die Khmer-ryk in Angkor, Kambodja. Dit is gewy aan die Hindoegod Shiva en is naby die heuwel Phnom Dei, 25 km noordoos van die hoofgroep tempels van die Middeleeuse stede Yasodharapura en Angkor Thom.

Die terrein
-----------

Banteay Srei is bekend vir die opgesmuktheid van sy graveerwerk, soos hierdie mitiese figuur.
Banteay Srei is grotendeels gebou van rooi sandsteen, ’n medium wat hom leen tot die ryklik versierde muurgraveerwerk wat vandag nog sigbaar is. Die geboue self is klein, wat ongewoon is in die lig van die groot konstruksies van Angkor. Dit is daarom ’n groot trekpleister onder toeriste en word algemeen beskryf as "die juweel van Khmer-kuns".

Die terrein bestaan uit drie konsentriese, reghoekige ingeslote areas wat op ’n oos-wes-as gebou is. ’n Paadjie loop van ’n buitenste toringhek na die derde, buitenste insluiting. Die binneste insluiting bevat die heiligdom en twee geboue wat biblioteke genoem word.

Geskiedenis
-----------

Die tempel is op 22 April 967 ingewy en was die eerste tempel in Angkor wat nie deur ’n koning laat bou is nie. Die howelinge Vishnukumara en Yajnavaraha word as die bouers erken.:367 Laasgenoemde was die kleinseun van koning Harsavarman I,:117 ’n geleerde en filantroop wat mense gehelp het wat gebuk gegaan het onder siektes, onregverdigheid of armoede. Die tempel was hoofsaaklik gewy aan die Hindoegod Shiva. Dit lyk egter of die geboue suid van die sentrale oos-wes-as aan Shiva gewy was en dié noord van die as aan Vishnu.

Die tempel se moderne naam, Banteay Srei – vesting van die vroue of vesting van skoonheid – verwys moontlik na die opgesmuktheid van die basreliëfgraveerwerk aan die mure en die klein dimensies van die geboue self.

In die 11de eeu is die tempel vergroot en herbou.:96 Die een of ander tyd het die koning beheer daaroor gekry en weer aan Shiva gewy.

Bibliografie
------------

* Cœdès, George / Dupont, Pierre: «Les stèles de Sdŏk Kăk Thoṃ, Phnoṃ Sandak et Práḥ Vihằr», BEFEO XLIII, 1943, pp. 56–154.
* Freeman, Michael; Jacques, Claude (2003). *Ancient Angkor* (Sagteband). Bangkok: River Books. ISBN 974-8225-27-5.
* Glaize, Maurice (2003-weergawe van die Engelse vertaling van die Franse vierde uitgawe van 1993). The Monuments of the Angkor Group. Besoek op 14 Julie 2005.
* Charles Higham (2001). *The Civilization of Angkor*. Phoenix. ISBN 1-84212-584-2.
* *Inscriptions du Cambodge* Éditées et traduites par G[eorge] Cœdès. Vol. I, Hanoi 1937
Die **balk-lipvis** (*Hologymnosus annulatus*) is 'n vis wat voorkom in die Stille Oseaan, die Indiese Oseaan, die Rooisee en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die *Ring wrasse*.

Identifikasie
-------------

Die vis word tot 40cm lank, dit het 'n lang lyf met 'n gepunte snoet en die kleurpatroon verander soos die vis ontwikkel en groei. Aanvanklik is die visse bruin tot olyfbruin met nou, verikale swart strepe oor die sye. Die volwasse wyfies lyk ook so. Die volwasse mannetjie is groen wat neig na blougroen op die laer sye. Daar is ook 'n mengsel van nou pers strepe en blougroen lyne op die kop. Somtyds is daar ook 'n nou, vertikale streep oor die middel van die lyf. Die jonger vissies is liggeel met 'n breë, donkerbruin tot swart horisontale streep vanaf die snoet tot die stertvin. 

Die visse leef in aflandige koraalriwwe, gewoonlik aan die bokant van die riwwe en ook op die hellings in water wat 4 tot 40m diep is. Hulle is gewoonlik alleenlopend. Hulle vreet klein vissies en skaaldiere. Die vis is seldsaam in Suid-Afrikaanse waters.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

Bron
----

* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 ISBN 978-1-77584-018-3
**Bannie Britz** (1935–2013) was ’n Suid-Afrikaanse argitek en professor in argitektuur aan die Universiteit van die Vrystaat. Hy het saam met sy vennoot Michael Scholes (1944-) in hulle ateljee, ’n omskepte kerk in Melville, Johannesburg, gewerk. Sy ontwerpe sluit in: openbare geboue, soos die parlement van die eertydse Bophuthatswana (vandag die Noordwes-wetgewer), die Apartheidsmuseum, kampusgeboue in Potchefstroom en Bloemfontein, asook verskeie woonhuise en kerke.

Lewensloop
----------

Barend Johannes Britz is op 30 Junie 1935 in Stellenbosch gebore. Hy het aan die Universiteit van Pretoria (Baccalaureus Argitektuur), die Universiteit van die Witwatersrand (Meesters in Stadsontwerp) en die Universiteit van die Vrystaat (Doktoraal in Argitektuur) studeer.

Sy veelbekroonde loopbaan het oor vyf dekades gestrek. Hy het 17 toekennings vir geboue wat hy ontwerp het van die Instituut van SA Argitekte ontvang. Hy is ook deur die S.A. Akademie vir Wetenskap en Kuns met 'n erepenning vir argitektuur bekroon (1992).

Professor Britz was 'n aktiewe akademikus en het talle referate oor argitektuur gepubliseer. Hy was vir baie jare 'n dosent aan die Wits-argitektuurskool. Hy was ook 'n gereelde eksterne eksaminator aan die meeste van Suid-Afrika se argitektuurskole.

Britz is op 27 Maart 2013 oorlede.
Die **rooikeelreier** (*Egretta vinaceigula*) is 'n seldsame, gelokaliseerde standvoël. In Engels staan dit bekend as die *Slaty egret*.

Identifikasie
-------------

Dit lyk soos 'n leikleurige kleinwitreier, maar word aan sy geel tarsi (voetwortels), en van naby aan sy vaalbruin keel en geel oë en gesigvel, van die swartreier onderskei. Die pluime aan sy agterkop ontbreek soms. Dit is sowat 60 cm lank.

Habitat
-------

Die reiers boer veral een-een by vlak, digbegroeide vloedpanne en langs stil rivierlope van die Okavangodelta, Linyanti- en Choberiviergebied van Noord-Botswana; 'n swerwer elders.

Verspreiding
------------

Hulle kom veral rondom bogenoemde gebiede voor, maar ylverspreide groepies word ook aangetref in die noordelike deel van Namibië, Zimbabwe, Limpopo en die Noordwes-provinsie. Hulle word deur die IUBN geklassifiseer as 'n kwesbare spesie.

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

Bronnelys
---------

* Newman se Voëls van Suider-Afrika; ISBN 1868729826
* *Sasol Voëls van Suider-Afrika.* Struik Nature. Vierde Uitgawe 2011. ISBN 978-1-77007-928-1

|  |  |
| --- | --- |
| Taksondatabasisse | 
* Wd: Q392184
* ADW: Egretta\_vinaceigula
* ARKive: egretta-vinaceigula
* Avibase: 510E9BFA90AB5263
* eBird: slaegr1
* EoL: 1049004
* GBIF: 2480900
* iNaturalist: 4945
* ITIS: 559846
* IUCN: 22696922
* Xeno-canto: Egretta-vinaceigula

 |
Die **Bankeveld** is 'n streek tussen die Drakensberge en die Lebomboberge in die voormalige Transvaal van Suid-Afrika.

Dit bestaan uit die Timeball-heuwels, die Daspoortreeks en die Magaliesberge. Laasgenoemde word verleng in die Enzelberg.

Tussen die granietheuwels in die suidelike gedeelte van die Bankeveld is daar breë valleie met standhoudende riviere soos die Spekboomrivier en die Watervalrivier. In die noordelike deel is die bolope van die Olifantsrivier en die Steelpoortrivier die grootste deel van die jaar droog.

Landbou in die streek is beperk tot die valleie, want die heuwels is steil en boonop bedek met 'n te dun laag grond. Die valleie is beskut en die winters gematig. Weens die lae en wisselvallige reënval is die landbou afhanklik van besproeiing.

Geoloë en argeoloë stel baie belang in die gebied. Daar bestaan meningsverskille oor die grense van die Bankeveld.

Sien ook
--------

* Lys van streeksname in Suid-Afrika

Bibliografie
------------

* Raper, P.E.: Streekname in Suid-Afrika en Suidwes. Naamkundereeks, nr. 1. Kaapstad: Tafelberg-uitgewers vir die Raad vir Geesteswetenskaplike Navorsing, 1972. ISBN 0-624-00182-2
**Bangka** of **Banka** (Indonesies: *Pulau Bangka*) is, na die vier Groot Soenda-eilande (Borneo, Soematra, Sulawesi en Java), die grootste eiland in die weste van die eilandnasie Indonesië, maar word egter nie as deel van die Groot Soenda-eilande beskou nie. Bangka lê langs die ooskus van Soematra net suid van die ewenaar; net oos is Belitung geleë. Bangka grens aan die Suid-Chinese See in die noorde en die Javasee in die suidooste. Verder noord is Maleisië en Singapoer geleë.

Visserbote op Bangka
Bangka beslaan 'n oppervlakte van 11 693,54 km² en het 'n bevolking van 960 692 in 2010 gehad. Van die etniese groepe op die eiland sluit in Maleiers, Han-Chinese en Hakka.

Bangka is in die Karimata-straat, wat die Suid-Chinese See met die Javasee verbind en Borneo van Soematra skei, geleë. Tydens die glasiale tyd het Bangka saam met die groter eilande Borneo, Soematra en Java deel van die Soendaplat gevorm, maar nadat die seevlak gestyg het, het dit 'n eie eiland begin word.

Weens sy strategiese ligging tussen die Britse kolonies in die noorde en die Nederlandse kolonies in die suide het Bangka 'n twisappel tussen albei lande geword. Die Verenigde Oos-Indiese Kompanjie het in 1722 'n monopolistiese tinkoopooreenkoms met die sultan van Palembang gesluit, maar tussen die sultan en die Nederlanders het vyandelikhede begin ontwikkel. Tydens die Britse inval in Java in 1811 (gedurende die Napoleontiese Oorloë in Europa) het die destydse sultan Mahmud Badaruddin die Nederlandse personeel van die Nederlandse handelspos aangeval en uitgemoor. Hy is later deur die Britte afgesit en toe tereggestel. Sy opvolger het Bangka in 1812 aan die Verenigde Koninkryk afgestaan, maar na die sluiting van die Anglo-Nederlandse verdrag in 1814 het die Britte Bangka met die Nederlanders vir Cochin in Indië verruil. Tot Indonesië se onafhanklikheid van Nederland het dit tot Nederlands-Indië behoort.
Koördinate: 44°24′55″N 17°02′59″O﻿ / ﻿44.41528°N 17.04972°O﻿ / 44.41528; 17.04972
**Balkana** is 'n kunsmatige meer teen die hange van die Lisina-berg, in die munisipaliteit van Mrkonjić Grad, entiteit van Republika Srpska, in die westelike deel van Bosnië en Herzegowina. Die meer bestaan eintlik uit twee afsonderlike dele, hoewel verbind deur klein uitkomste, komme, die boonste een groter en die laer een kleiner, met 'n baie klein verskil in watertafelvlakke. Die totale oppervlakte van albei komme is 56 000 m2. Balkana kry sy water van verskeie bergbronne en twee klein bergstrome, Cjepalo en Skakavac, terwyl die uitvloei daarvan Crna Rijeka is, wat deur Mrkonjić Grad van suid na noord loop en na 17 km by Vrbas aansluit.

Naam
----

Die Balkana-meer was voorheen bekend as *Balukhana* en *Balukana*, afkomstig van die Ottomaanse Turksse taal *baluk* - wat "vis" beteken, en *hana* - wat "woonplek" (habitat) beteken. Die naam is mettertyd omskep in *Balkana*, wat baie soos Balkan klink, maar etimologies, soos voorheen gesê, hou dit geen verband daarmee nie.
Die **rooihartbees** (*Alcelaphus buselaphus*) is 'n wildsbok wat in Suider-Afrika voorkom.

Bou
---

Die bok is glansend rooibruin van kleur terwyl die bles op die gesig, stert en buitekant van die bene swart is met die agterkante van die boude ligbruin. Albei geslagte het horings. Hulle skouers is hoog met 'n knop daarop en die rug loop skuins af na agter. Die bul is 1,25 m hoog by die skouers wanneer hy volgroei is en weeg dan 150 kg, terwyl die koei sowat 120 kg weeg. 

Die rooihartbees is met 'n skouerhoogte van sowat 130 cm 'n taamlike groot antiloop wat tot 180 kg kan weeg. Kenmerkend vir die dier is die lang, smal gesig en die diep geriffelde horings, waarvan die boonste deel skerp na agter geboë is. Die horings word gewoonlik net langer as 60 cm. Die algemene pelskleur is ligrooibruin en die stert is swart. Die geslagte lyk eners, maar die koeie is effens kleiner as die bulle.

Habitat en ander feite
----------------------

Die soogdier word met oop vlaktes geassosieer en kom op verskeie tipes droë grasveld voor. Dit is 'n kuddedier en kan 'n snelheid van tot 65 km/h haal. Hulle ruik en hoor baie goed, maar sien swak. 'n Rooihartbeeskoei is 8 maande lank dragtig en 'n enkele kalf word vroeg in die somer (tussen Oktober en Desember) gebore.

Die rooihartbees is 'n groot, rooibruin antiloop wat op die grasvlaktes en yl beboste streke van Suider-Afrika hou. Hy is nie nou verwant aan die basterhartbees (*Damaliscus lunatus*) nie. Rooihartbeeste word gewoonlik in klein troppe in oop terrein soos grasvlaktes en yl beboste veld aangetref. 

Hulle vreet hoofsaaklik gras en kan lang tye sonder water bly. Die oop terrein pas die diere goed, aangesien hulle nie aggressief is nie en op hul vaart staatmaak om roofdiere te ontvlug. Volgens raming kan 'n rooihartbees in goeie kondisie sowat 65 km/h hard loop en die pas 'n hele ent volhou. 

Vroeër was rooihartbeeste volop in Suid-Afrika, maar is so gejag dat hulle teen 1875 feitlik uitgeroei was. In die Kgalagadi Nasionale Park en enkele ander wildreservate het hul getalle sedertdien weer aansienlik toegeneem.

Sien ook
--------

* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

Bronne
------

* Wêreldspektrum, 1982, ISBN 0908409656, volume 24, bl. 113
* Beeld. 24 Oktober 2011.
* Die Soogdiergids van Suider-Afrika. Burger Cillié. 2009. ISBN 978-1-875093-46-5
***Az-Zurhruf*** (Arabies: الزخرف, "**Goud**") is die 43ste soera, of hoofstuk, van die Koran. Dit bevat 89 ajat, of verse, en is vermoedelik in Mekka aan Mohammed geopenbaar. Dit begin met die allegoriese letters (*muqatta'at*) Gaa-Miem.

Die hoofstuk is genoem na die ornamente van goud wat in vers 35 en weer in vers 53 genoem word.

Opsomming
---------

Die soera herinner gelowiges daaraan dat die goedheid van God nie in rykdom en materiële mag gevind kan word nie. Dit verwerp die bewering dat profete, leiers en waardige figure gekenmerk moet word deur hulle rykdom omdat dit hulle hulle laat weerhou van versoekings, uitspattighede en afleidings. Dit waarsku "enigeen wat met ornamente getooi word" (vers 18) dat 'n vreeslike hiernamaals op hulle wag en dit moedig gelowiges aan om nie uit rykdom genot te put nie, maar uit hulle geloof en liefde vir God. 

Verskeie kere word ook genoem dat die engele nie die dogters van God is nie, maar sy getroue dienaars (vers 19). Die moontlikheid dat Jesus letterlik die Seun van God is, word ook in vers 63-64 weerspreek.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.

|  |  |  |
| --- | --- | --- |
| Vorige soera:**Ash-Shura** | **Die Koran** | Volgende soera:**Ad-Durhan** |
| Soera Az-Zurhruf |
| 1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
31
32
33
34
35
36
37
38
39
40
41
42
43
44
45
46
47
48
49
50
51
52
53
54
55
56
57
58
59
60
61
62
63
64
65
66
67
68
69
70
71
72
73
74
75
76
77
78
79
80
81
82
83
84
85
86
87
88
89
90
91
92
93
94
95
96
97
98
99
100
101
102
103
104
105
106
107
108
109
110
111
112
113
114 |

|  |  |
| --- | --- |
| Normdata Edit this at Wikidata | 
* TDVİA: zuhruf-suresi
* VIAF: 22161451589864102995
* WorldCat Identities (via VIAF): 22161451589864102995

 |
| **Bangui**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Sentraal-AfrikaanseRepubliek |
|  **Koördinate** | 4°22′S 18°35′O﻿ / ﻿4.367°S 18.583°O﻿ / -4.367; 18.583 |
|  **Stigting** | 1889 |
|  **Oppervlakte:** |   |
|  - Totaal | 67 vk km |
|  **Hoogte bo seevlak** | 369 m |
|
|
|  **Bevolking:** |   |
|  - Totaal (2012) | 734 350 |
|  - Bevolkingsdigtheid | 11 000/vk km |
|  **Tydsone** | UTC+1 (WAT) |
|  **Burgemeester** | Émile GrosRaymond Nakombo |
|

Kaart van Bangui
**Bangui** (Frans: [bɑ̃ɡi]; Sango: *Bangî*) is die hoofstad en grootste stad van die Sentraal-Afrikaanse Republiek (SAR) en dien as politieke, ekonomiese en kulturele sentrum van dié land. Dit beslaan 'n oppervlakte van 67 km² en het 'n bevolking van 734 350 in 2012 gehad. Die stad is net noordwes van die grens tot die Demokratiese Republiek van die Kongo langs die Ubangirivier geleë.

Geskiedenis
-----------

Die stad is in 1889 gestig as 'n Franse militêre pos aan die Ubangiririvier binne die Franse kolonie Haut-Oubangui (later Oubangui-Chari; Upper Oubangui), wat later deel geword het van die Franse Ekwatoriaal-Afrika. Die naam van die plek is afgelei van plaaslike stroomversnellings. Bangui was die administratiewe sentrum van die gebied sedert die koloniale tyd en sedert die onafhanklikheid van die Sentraal-Afrikaanse Republiek in 1960. In 1979 is die diktator Jean-Bédel Bokassa, wat van kannibalisme beskuldig is, tydens 'n buitelandse reis omvergewerp. Tydens die plaaslike verkiesing in 1981 het daar gevegte uitgebreek tussen die ondersteuners van die tussentydse president David Dacko en die stafhoof van die leër, André Kolingba. Laasgenoemde het 'n beleg van die stad verklaar en 'n staatsgreep uitgevoer. Hy het toe 12 jaar lank die mag in die land gehad.

In 1996 breek daar 'n opstand onder 200 soldate van die leër uit, hierdie keer teen die bewind van diktator Ange-Félix Patassé, die opvolger van Kolingba. Franse ingrypingsmagte het die opstamd egter verpletter en Patassé se mag as president herstel. Tydens die opstand is die stad egter geplunder en meer as 50 mense is dood. In Junie 1997 het daar weer gevegte uitgebreek by 'n militêre basis in Bangui, nadat soldate geweier het om die vorming van 'n nasionale eenheidsregering deur die nou demokraties verkose president Patassé te aanvaar.

In 'n studie van 2003 deur die Kanadese maatskappy Mercer Human Resources Consulting, is Bangui as die tweede slegste stad ter wêreld ná Brazzaville geplaas. In 'n studie uit dieselfde periode is Bangui gesien as die gevaarlikste stad ter wêreld. Dit is deels te danke aan die hoë frekwensie van staatsgrepe en aanvalle deur rebelle.
Die **Zombamassief** is ’n berg op die Shirehoogland in die suide van Malawi.

Beskrywing
----------

Die Mulunguzidam tydens die reënseisoen.
’n Dorpie op die rand van die Zombaplato, met die Ku Chawe Inn op die agtergrond.
Die massief bestaan hoofsaaklik uit siëniet, maar edel- en halfedelstene soos kwarts word ook aangetref. Dit beslaan ’n oppervlakte van sowat 130 km2 en die hoogste piek is 2 087 m hoog. 

Die Zombaplato is bedek met gemengde plantegroei, maar veral dennebome kom voor; dit word geplant vir bosbou. Die Zombasaagmeul is aan die suidelike hange van die berg geleë. Op plekke waar inheemse bome voorkom, is daar ’n groot probleem met die afkap van bome vir vuurmaakhout. Vrugte soos aarbeie en braambessies word op die berg geplant vir die plaaslike mark. 

Strome loop deur die plato en daar is watervalle en klein mere. Die Mulunguzirivier ontspring op die plato en vloei deur die stad Zomba aan die voet van die berg. In 2000 is die Mulunguzidam geopen wat Zomba se reservoir van water voorsien.

Toerisme
--------

Dit is die streek se grootste toeriste-attraksie. Aktiwiteite sluit in stap, perdry, bergklim, hengel en bergfiets ry. Die plato kan per teerpad van Zomba af bereik word. Daar is verskeie soorte akkommodasie vir toeriste, soos die Ku Chawe Inn en verskeie kampeerterreine. In die stad self is daar twee hostels vir rugsakreisigers en verskeie lodges. Die plaaslike kunsmark is die ideale plek om aandenkings te koop.

Om na die bopunt van die plato te stap is ’n gewilde toeristebedrywigheid. Op helder dae kan Blantyre en die Mulanjemassief, wat albei 60 km van daar is, gesien word. Van die westelike rand van die plato af kan die Shirerivier en die Liwonde Nasionale Park gesien word.
**Ernestine Jane Geraldine Russell** (\* 21 Junie 1921, † 28 Februarie 2011) was 'n Amerikaanse rolprentaktrise en een van Hollywood se leidende sekssimbole gedurende die 1940's en 1950's.

Russell, 'n boorling van die Amerikaanse Midweste, het haar Kalifornië in gevestig en hier in 1943 haar eerste filmrol in *The Outlaw* vertolk. In 1947 het sy 'n musikale loopbaan begin om daarna weer by die rolprentbedryf betrokke te raak. Sy het in die 1950's in verskeie filmrolle verskyn en in die 1960's weer 'n gedeelte van haar loopbaan aan musiek toegewy, terwyl sy ook in 'n aantal rolprente opgetree het. Gedurende haar loopbaan het sy rolle in meer as twintig rolprente vertolk.

Russell was drie keer getrou en het kinders aangeneem. In 1955 het sy die *World Adoption International Fund* in die lewe geroep. Vir haar filmrolle het sy 'n verskeidenheid toekennings ontvang, terwyl haar hand- en voetafdrukke in die voorhof van *Grauman's Chinese Theater* en in 'n ster op die *Hollywood Walk of Fame* onsterflik gemaak is. Russell is op 28 Februarie 2011 as gevolg van 'n asemhalingsiekte in haar huis in Santa Maria, Kalifornië oorlede.